ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติว่าด้วยโครงการนำร่องการออกใบอนุญาตการให้บริการอินเทอร์เน็ตแบบที่หนึ่ง พ.ศ. ๒๕๔๙ โดยที่เป็นการสมควรปรับเปลี่ยนกระบวนการออกใบอนุญาตการให้บริการอินเทอร์เน็ตแบบที่หนึ่งให้สอดคล้องกับบทบัญญัติกฎหมาย รวมทั้งเพื่อให้เกิดความรวดเร็วในการดำเนินการอาศัยอำนาจตามความในมาตรา๕๑ (๔) และ (๕)แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓อันเป็นพระราชบัญญัติที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ มาตรา ๓๗ มาตรา ๓๙ มาตรา ๕๐ และมาตรา ๕๗ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๗ และมาตรา๘ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ แก้ไขเพิ่มเติมโดยพระราชบัญญัติการประกอบกิจการโทรคมนาคม(ฉบับที่ ๒) พ.ศ. ๒๕๔๙อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ มาตรา ๓๗ มาตรา ๓๙ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการโทรคมนาคมแห่งชาติ จึงออกประกาศว่าด้วยโครงการนำร่องการออกใบอนุญาตการให้บริการอินเทอร์เน็ตแบบที่หนึ่งไว้ ดังต่อไปนี้ข้อ๑ประกาศฉบับนี้ใช้บังคับเป็นระยะเวลาหนึ่งปีนับแต่วันมีผลใช้บังคับในกรณีที่ครบระยะเวลาตามความในวรรคหนึ่งแล้วแต่มิได้มีการยกเลิก แก้ไขหรือเปลี่ยนแปลงเป็นอย่างอื่นให้ถือว่ามีผลใช้บังคับต่อไปบรรดาประกาศคณะกรรมการกิจการโทรคมนาคมแห่งชาติที่เกี่ยวข้องกับการออกใบอนุญาตการให้บริการอินเทอร์เน็ตแบบที่หนึ่งซึ่งได้ประกาศใช้บังคับอยู่ก่อนวันที่ประกาศนี้มีผลใช้บังคับให้มีผลใช้บังคับต่อไปตราบเท่าที่ไม่ขัดหรือแย้งต่อหลักเกณฑ์ที่ประกาศกำหนดในประกาศนี้ข้อ๒[๑]ประกาศนี้มีผลใช้บังคับนับแต่วันประกาศในราชกิจจานุเบกษาเป็นต้นไปข้อ๓ ในประกาศนี้คณะกรรมการ หมายความว่า คณะกรรมการกิจการโทรคมนาคมแห่งชาติเจ้าหน้าที่ หมายความว่าพนักงานสำนักงานคณะกรรมการกิจการโทรคมนาคมแห่งชาติซึ่งคณะกรรมการกิจการโทรคมนาคมแห่งชาติมอบหมายข้อ๔การยื่นขอรับใบอนุญาตการให้บริการอินเทอร์เน็ตแบบที่หนึ่ง ให้ดำเนินการดังต่อไปนี้๔.๑ให้ผู้ประสงค์ขอรับใบอนุญาตยื่นคำขอตามแบบที่คณะกรรมการกำหนดซึ่งกรอกรายละเอียดครบถ้วนถูกต้อง และเอกสารหลักฐานต่าง ๆตามที่กำหนดไว้ในประกาศที่เกี่ยวข้อง พร้อมทั้งสำเนา ๑ชุดมายังเจ้าหน้าที่ด้วยตนเอง หรือทางไปรษณีย์ลงทะเบียนตอบรับ๔.๒เจ้าหน้าที่ตรวจสอบความครบถ้วนของเอกสารหลักฐานตามข้อ ๔.๑ ให้แล้วเสร็จภายในหนึ่งวันทำการ๔.๓กรณีเอกสารครบถ้วนถูกต้อง ให้เจ้าหน้าที่แจ้งผู้ยื่นขอรับใบอนุญาตชำระค่าดำเนินการค่าธรรมเนียมใบอนุญาตรวมทั้งค่าใช้จ่ายอื่นตามที่คณะกรรมการประกาศกำหนดให้แล้วเสร็จ ภายในหนึ่งวันทำการ๔.๔เจ้าหน้าที่แจ้งใบอนุญาต พร้อมเงื่อนไขแนบท้ายใบอนุญาตให้คณะกรรมการทราบและส่งใบอนุญาตให้ผู้ยื่นขอรับใบอนุญาตภายในหนึ่งวันทำการ๔.๕เจ้าหน้าที่ดำเนินการตรวจสอบเอกสารและคุณสมบัติของผู้ขอรับใบอนุญาตรวมทั้งรายละเอียดบริการที่ยื่นขอให้แล้วเสร็จภายในเจ็ดวันนับแต่วันยื่นคำขอในกรณีที่ตรวจเอกสารพบความแตกต่างหรือผิดปกติอย่างมีนัยสำคัญให้แจ้งผู้ขอรับใบอนุญาตทราบเพื่อชี้แจงหรือให้รายละเอียดเพิ่มเติมพร้อมทั้งให้นำเสนอคณะกรรมการพิจารณาเป็นรายกรณี๔.๖ในกรณีที่ไม่มีความแตกต่างหรือผิดปกติอย่างมีนัยสำคัญให้เจ้าหน้าที่รายงานผลการออกใบอนุญาตการให้บริการอินเทอร์เน็ตแบบที่หนึ่งให้คณะกรรมการทราบเป็นรายบุคคล๔.๗กรณีที่คณะกรรมการมีคำสั่งเป็นประการใด ให้ผู้ได้รับใบอนุญาตแก้ไขให้ถูกต้องหรือปฏิบัติตามโดยเคร่งครัด มิเช่นนั้นอาจเป็นเหตุให้คณะกรรมการเพิกถอนใบอนุญาต๔.๘ใบอนุญาตให้มีผลใช้บังคับนับแต่วันที่ยื่นคำขอจนกว่าจะมีการยกเลิก หรือเพิกถอนข้อ๕ประกาศฉบับนี้ใช้บังคับถึงผู้ยื่นขอรับใบอนุญาตการให้บริการอินเทอร์เน็ตแบบที่หนึ่งทุกรายที่อยู่ในระหว่างการดำเนินการประกาศ ณ วันที่ ๒๓มิถุนายน พ.ศ. ๒๕๔๙พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาตินันทนา/ผู้จัดทำ๒๖ กรกฎาคม ๒๕๔๙วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑]ราชกิจจานุเบกษา เล่ม ๑๒๓/ตอนพิเศษ ๗๘ ง/หน้า ๑๓/๑๙ กรกฎาคม ๒๕๔๙